***Α Γυμνασίου***

***Άσκηση στην επεξεργασία κειμένου***

***Στην επόμενη σελίδα θα βρείτε έτοιμο ένα κείμενο για τον Υμηττό. Θα πρέπει να το διαμορφώσετε σύμφωνα με τις οδηγίες που σας δίνονται. Όταν το ολοκληρώσετε θα το αποθηκεύσετε με όνομα αρχείου το επίθετό σας και θα μου το στείλετε με email στην ηλεκτρονική διεύθυνση*** ***abelog@sch.gr***

**Οδηγίες**

1. Να **σβήσετε** τις γραμμές που είναι τελείως **κενές**.
2. Να **ενώσετε** τις γραμμές “ Στο βουνό έχει παρατηρηθεί η ύπαρξη πουλιών όπως ο κούκος,

η κουκουβάγια,

ο κοκκινολαίμης,

ο κότσυφας,

το αηδόνι, η ελατοπαπαδίτσα, ο καλόγερος, η καρακάξα, ο σπιτοσπουργίτης, **..**”

1. **Όλο το κείμενο** να έχει γραμματοσειρά **Arial** και μέγεθος γραμμάτων **12.**
2. **Ο τίτλος** να είναι μόνο οι δύο πρώτες λέξεις: O Υμηττός , με **έντονα** γράμματα, στοίχιση στο **κέντρο** και μέγεθος γραμμάτων **16.** Η πρώτη παράγραφος θα ξεκινά από: Είναι ο σημαντικότερος……περιστασιακά.
3. Να έχει όλο το κείμενο (3 παράγραφοι εκτός από τον τίτλο) **πλήρη** στοίχιση.
4. Να γίνουν **πλάγια** και **έντονα** τα ονόματα των **πουλιών** (ο κούκος, …το τρυγόνι)
5. Το τμήμα του κειμένου που λέει : **«**Στον ορεινό όγκο του Υμηττού φύονται 600 είδη φυτών εκ των οποίων 30 σπάνια ενδημικά και 44 είδη άγριας ορχιδέας, τα οποία δεν συναντώνται σε κανέναν άλλο τόπο της χώρας μας». να έχει μέγεθος γραμμάτων **14**, **κόκκινα** γράμματα και **έντονη** γραφή..
6. Να **υπογραμμιστεί** η φράση «ο σημαντικότερος ελεύθερος χώρος πρασίνου της Αθήνας»
7. Βρείτε **μια φωτογραφία του Υμηττού** από το διαδίκτυο και ενσωματώστε τη στο κείμενο στο αριστερό μέρος της 1ης παραγράφου (όπως στην εργασία του βιβλίου «Αγελάδα στη θάλασσα» σελ 68). Θα πρέπει να μικρύνετε αρκετά τα μέγεθος της φωτογραφίας ώστε η πρώτη παράγραφος να μην είναι πάνω από 10 γραμμές,
8. Στο τέλος του κειμένου θα γράψετε με δεξιά στοίχιση όνομα επώνυμο τμήμα

**ΜΠΟΡΕΙΤΕ ΝΑ ΣΤΕΙΛΕΤΕ ΤΙΣ ΑΠΑΝΤΗΣΕΙΣ ΣΤΟ** **abelog@sch.gr**

**ΚΑΛΗ ΣΥΝΕΧΕΙΑ. ΝΑ ΠΕΡΝΑΤΕ ΚΑΛΑ.**

O Υμηττός. Eίναι ο σημαντικότερος ελεύθερος χώρος πρασίνου της Αθήνας και, παρά το μικρό του μέγεθος για… βουνό, φιλοξενεί πλούσια χλωρίδα και πανίδα Περισσότερα από 100 είδη πουλιών βρίσκουν καταφύγιο στο βουνό. Από τα είδη που έχουν παρατηρηθεί, όπως αναφέρεται στην έκθεση της Ελληνικής Ορνιθολογικής Εταιρείας «Υμηττός- Ενας από τους τελευταίους πνεύμονες πρασίνου της Αττικής», πολλά φωλιάζουν στην περιοχή και άλλα απλώς ξεχειμωνιάζουν ή εμφανίζονται περιστασιακά

Στο βουνό έχει παρατηρηθεί η ύπαρξη πουλιών όπως ο κούκος,

η κουκουβάγια,

ο κοκκινολαίμης,

ο κότσυφας,

το αηδόνι, η ελατοπαπαδίτσα, ο καλόγερος, η καρακάξα, ο σπιτοσπουργίτης, η νησοπέρδικα, ο σπίνος, ο φλώρος, το τρυγόνι. Ακόμα και αρπακτικά αναζητούν τη λεία τους στον Υμηττό. Επίσης, έχουν καταγραφεί νυφίτσες, κουνάβια, αλεπούδες, λαγοί, σκαντζόχοιροι, νυχτερίδες, καθώς και πλούσια ερπετοπανίδα, όπως πράσινες σαύρες, σπιτόφιδα, οχιές και χελώνες.

Στον ορεινό όγκο του Υμηττού φύονται 600 είδη φυτών εκ των οποίων 30 σπάνια ενδημικά και 44 είδη άγριας ορχιδέας, τα οποία δεν συναντώνται σε κανέναν άλλο τόπο της χώρας μας. Αναλογικά με την έκτασή του θεωρείται ότι διαθέτει τη μεγαλύτερη συγκέντρωση ποικιλιών ορχιδέας στην Ευρώπη. Στα χαμηλά υψόμετρα του βουνού κυριαρχούν οι μεσογειακοί θαμνώνες- πουρνάρια, αγριελιές, κουμαριές, φρύγανα κ.ά. Πιο ψηλά φύονται κυρίως μικρότερα ποώδη φυτά. Ακόμα και στην κορυφή του Υμηττού, δίπλα στο ακαλαίσθητο δάσος των κεραιών, μπορεί κανείς να ανακαλύψει σπάνια είδη χλωρίδας.